Engurės ežeras
Engurės ežeras (latv. Engures ezers) – ežeras Latvijoje, Talsų ir Tukumo savivaldybėse, į šiaurės vakarus nuo Rygos, prie Rygos įlankos. Pagal plotą trečias didžiausių Latvijoje. Tai lagūnos tipo ežeras. Nuo Rygos įlankos jį skiria 1,5–2,5 km pločio kopų juosta. Plotas – 41,3 km², ilgis – 17,9 km, didžiausias plotis – 4,4 km, didžiausias gylis – 2,1 m. Išteka Mėrsrago kanalas, iškastas 1842 m., pažeminant ežero lygį 1,5 metro. Vakariniame krašte – Grebių pusiasalis. Didžiausi intakai – Dzedrupė, Dursupė, Jurgiupė. Ežeras stipriai užžėlęs. Veisiasi 16 rūšių žuvų. Daug vandens paukščių. Ornitologinis rezervatas. Latvijos mokslų akademijos biologijos instituto ornitologijos laboratorijos bazė. Visas ežeras ir jo apylinkės įtraukti į draustinio zoną.